*Projekts*

LATVIJAS REPUBLIKAS MINISTRU KABINETS

2018. gada \_\_\_. \_\_\_\_\_\_\_\_\_\_\_\_\_\_\_\_\_\_ Rīkojums Nr. \_\_\_\_\_\_\_

Rīgā (prot. Nr. \_\_\_ \_\_\_.§)

**Par konceptuālo ziņojumu “Kompleksi pasākumi obligātā iepirkuma komponentes atcelšanai un elektroenerģijas tirgus attīstībai”**

1. Atbalstīt konceptuālajā ziņojumā “Kompleksi pasākumi obligātā iepirkuma komponentes atcelšanai un elektroenerģijas tirgus attīstībai” iekļauto 4. risinājuma variantu.

2. Finanšu ministrijai, sagatavojot likumprojektu “Par valsts budžetu 2019. gadam” un likumprojektu "Par vidēja termiņa budžeta ietvaru 2019., 2020. un 2021.gadam” iekļaut:

2.1. regulējumu, kas paredz, kādā apmērā akciju sabiedrība "Latvenergo" ieskaita valsts pamatbudžeta ieņēmumos maksājumus par valsts kapitāla izmantošanu (ieņēmumus no dividendēm) no akciju sabiedrības rīcībā palikušās tīrās peļņas 2019., 2020. un 2021. gadā, tai skaitā dividendes, kas tiek novirzītas elektroenerģijas lietotāju atbalstam, valsts budžeta dotāciju obligātā iepirkuma komponentes vidējā līmeņa ierobežošanai 2019. gadā 22,68 *euro*/MWh, un 2020.gadā 15,86 *euro*/MWh un 2021.gadā 15,33 *euro*/MWh apmērā, kā arī valsts pētījumu programmai enerģētikas jomā;

2.2. finansējumu obligātā iepirkuma komponentes vidējā līmeņa ierobežošanai, energoietilpīgo apstrādes rūpniecības uzņēmumu atbalsta finansēšanai, aizsargāto lietotāju atbalsta finansēšanai un administrēšanas izdevumiem 2019. gadā – 22 169 229 *euro*[[1]](#footnote-1), 2020.gadā – 38 306 014 *euro* un 2021.gadā – 25 626 014 *euro*;

2.3. finansējumu apakšprogrammai 29.05.00 "Valsts pētījumu programma enerģētikā", kas paredzēta valsts enerģētikas un klimata politikas izstrādei un tās ietvaros īstenojamo pasākumu izpētei visās piecās Enerģētikas savienības dimensijās, ik gadu 2 000 000 *euro* apmērā, tai skaitā minētās apaksprogrammas administrēšanas izdevumiem.

3. Lai nodrošinātu valsts pētījumu programmas enerģētikā nepārtrauktību un ilgtspēju, noteikt, ka sākot ar 2021. gadu apakšprogramma 29.05.00 "Valsts pētījumu programma enerģētikā" tiek iekļauta valsts budžeta bāzē, jo tā nav tiešā veidā saistīta ar elektroenerģijas obligāto iepirkumu.

4. Finanšu ministrijai likumprojektā "Par valsts budžetu 2019. gadam" iekļaut regulējumu, lai noteiktu, ka Ekonomikas ministrijas budžeta apakšprogrammā 29.02.00 "Elektroenerģijas lietotāju atbalsts" paredzēto finansējumu var izmantot visiem elektroenerģijas lietotājiem, daļēji kompensējot obligātās iepirkuma komponentes izmaksas, energoietilpīgu apstrādes rūpniecības uzņēmumu atbalstam un aizsargātā lietotāja tirdzniecības pakalpojuma nodrošināšanai, kā arī obligātā iepirkuma komponentes administrēšanas izdevumiem.

5. Gadījumā, ja likumā "Par valsts budžetu 2019.gadam" Ekonomikas ministrijas budžeta programmā 29.02.00 "Elektroenerģijas lietotāju atbalsts" paredzētais finansējums ir mazāks par faktiski nepieciešamo, papildu nepieciešamais finansējums tiek nodrošināts, veicot apropriācijas pārdali no citām valsts budžeta programmām.

6. Noteikt, ka 2019., 2020. un 2021.gadā Ekonomikas ministrijas valsts budžeta apakšprogrammas 29.02.00 "Elektroenerģijas lietotāju atbalsts" un apakšprogrammas 29.05.00 "Valsts pētījumu programma enerģētikā" ietvaros piešķirtos līdzekļus Ekonomikas ministrija izmanto arī šo apakšprogrammu administrēšanai.

7. Akciju sabiedrības “Latvenergo” valsts kapitāla daļu turētājam paredzēt 2019.gadā dividendēs par 2018.gada pārskata gadu izmaksāt 122 400 000 *euro*, 2020.gadā par 2019.gada pārskata gadu – 119 800 000 *euro* un 2021.gadā par 2020.gada pārskata gadu – 104 200 000 *euro*, t.sk. Latvenergo koncerna sabiedrību valsts budžetā iemaksāto uzņēmuma ienākuma nodokli, kas aprēķināts no dividendēs sadalītās peļņas.

8. Finanšu ministrijai aktualizēt valsts pamatbudžeta ieņēmumus, paredzot akciju sabiedrības “Latvenergo” maksājumu prognozi par valsts kapitāla izmantošanu 2019.gadā 122 400 000 *euro*, 2020.gadā – 119 800 000 *euro* un 2021.gadā – 104 200 000 *euro*, t.sk. Latvenergo koncerna sabiedrību valsts budžetā iemaksāto uzņēmuma ienākuma nodokli, kas aprēķināts no dividendēs sadalītās peļņas.

9. Finanšu ministrijai, sagatavojot likumprojektu “Par valsts budžetu 2019.gadam”, ņemt vērā plānoto ieņēmumu prognozes Ekonomikas ministrijas izdevumu segšanai (pēc naudas plūsmas metodes), lai īstenotu šā rīkojuma 1. punktā atbalstīto komplekso risinājumu 2019.gadā – 24 169 229 *euro*, 2020.gadā – 40 306 014 *euro* un 2021.gadā – 27 626 014 *eur* apmērā no akciju sabiedrības "Latvenergo" dividendēm.

10. Atbalstīt akciju sabiedrības “Latvenergo” ikgadējo dividenžu novirzīšanu Ekonomikas ministrijas valsts budžeta apakšprogrammai 29.02.00 "Elektroenerģijas lietotāju atbalsts" nepieciešamajā apjomā 2019.gadā – 22 169 229 *euro* 1, 2020.gadā – 38 306 014 *euro*, 2021.gadā – 25 626 014 *euro* un Ekonomikas ministrijas valsts budžeta apakšprogrammai 29.05.00 “Valsts pētījumu programma enerģētikā” 2019.–2021.gadā ik gadu 2 000 000 *euro*.

11. Ekonomikas ministrijai izstrādāt un ekonomikas ministram līdz 2019. gada 1. jūlijam iesniegt noteiktā kārtībā Ministru kabinetā normatīvā akta projektu attiecībā uz valsts atbalsta izmaksu disciplīnas noteikšanu, paredzot, ka sākot ar 2022. gada 1. janvāri Latvijas elektroenerģijas galalietotāju kopējās izmaksas valsts valsts atbalsta nodrošināšanai elektroenerģijas ražošanai nepārsniedz 0,3 procentus no iepriekšējā gada valsts iekšzemes kopprodukta faktiskajās cenās.

12. Ekonomikas ministrijai izstrādāt un ekonomikas ministram līdz 2019.gada 1.martam iesniegt noteiktā kārtībā Ministru kabinetā tiesību aktu projektus par grozījumiem normatīvajos aktos attiecībā uz elektroenerģijas iepirkuma cenas koeficientu vēja elektrostaciju projektiem, kas ekspluatāciju uzsākuši no 2018.gada. Noteikt, ka attiecīgie grozījumi normatīvajos aktos stājas spēkā pēc izmaiņu paziņošanas Eiropas Komisijai.

13. Ekonomikas ministrijai izstrādāt un ekonomikas ministram līdz 2019.gada 1. jūlijam iesniegt noteiktā kārtībā Ministru kabinetā priekšlikumus grozījumiem normatīvajos aktos attiecībā uz šādiem ar elektrostaciju pārkompensācijas novēršanu un darbības nosacījumiem saistītiem jautājumiem:

13.1. vēsturiskā atbalsta, kas sniegts pirms Elektroenerģijas tirgus likumā noteikto tiesību piešķiršanas, iekļaušanu elektrostaciju kopējo kapietālieguldījumu iekšējās peļņas normas aprēķinā;

13.2. kopējo kapitālieguldījumu iekšējās peļnas normas aprēķina un pārkompensācijas novēršanas attiecināšanu uz visām elektrostacijām, kas izmanto tiesības ražot elektroenerģiju obligātā iepirkuma vai garantētās maksas par uzstādīto elektrisko jaudu ietvaros;

13.3. iespēju atcelšanu komersantiem ar elektrostaciju uzstādīto elektrisko jaudu līdz 4 megavatiem iesniegt zvērināta revidenta apstiprinātu kopējo kapitālieguldījumu iekšējās peļņas normas aprēķinu;

13.4. līmeņatzīmju pārskatīšanu, tai skaitā attiecībā uz dabasgāzes tirdzniecības cenas prognozēm, biomasas cenu, elektrostaciju darba stundu skaitu, siltumenerģijas pārdošanas cenu biomasas koģenerācijas stacijām;

13.5. pienākuma noteikšanu komersantiem biogāzes ražošanas iekārtā kā pamatizejvielu biogāzes ražošanai izmantot noteiktu apjomu pārtikas atkritumu un citu organiskas izcelsmes atkritumu un ražošanas atlikumproduktus, lopkopības un putnkopības atlikumproduktus, kā arī pārtikas rūpniecības uzņēmumu notekūdeņus un ražošanas atlikumproduktus, vienalikus nosakot elektroenerģijas iepirkuma cenas samazinājumu un obligātā iepirkuma tiesību atcelšanu, ja netiek sasniegti konkrēti attiecīgo izejvielu līmeņi;

13.6. noteikt, ka attiecīgie Ministru kabineta grozījumi stājas spēkā pēc saskaņojuma saņemšanas ar Eiropas Komisiju par izmaiņām atbalsta shēmā.

14. Ekonomikas ministrijai izstrādāt un ekonomikas ministram līdz 2020.gada 31.martam iesniegt noteiktā kārtībā Ministru kabinetā tiesību akta projektus, kas nepieciešami pārejai no elektroenerģijas obligātā iepirkuma uz atbalstu virs elektroenerģijas vairumtirgus cenas ar 2022. gada 1. janvāri. Izstrādājot minēto priekšlikumu, Ekonomikas ministrijai paredzēt risinājumu to izmaksu segšanai, kas radušās pēdējā gadā, kad spēkā ir bijusi pašreizējā obligātā iepirkuma un garantētās maksas par elektrostacijā uzstādīto jaudu sistēma. Noteikt, ka attiecīgie nosacījumi stājas spēkā pēc saskaņojuma saņemšanas ar Eiropas Komisiju par izmaiņām atbalsta shēmā.

15. Ekonomikas ministrijai sadarbībā ar Finanšu ministriju atbilstoši valsts atbalsta paziņošanas nosacījumiem sagatavot un iesniegt informāciju Eiropas Komisijai atzinuma saņemšanai:

15.1. līdz 2019.gada 1.jūlijam par šī rīkojuma 11.punktā minētajiem grozījumiem, ja attiecināms;

15.2. līdz 2020.gada 31. martam par šī rīkojuma 12.punktā minēto risinājumu.

16. Ekonomikas ministrijai izvērtēt un ekonomikas ministram līdz 2020. gada 1. janvārim sagatavot un iesniegt noteiktā kārtībā Ministru kabinetā priekšlikumus elektrostaciju darbības kontroles tālākai uzlabošanai.

17. Ekonomikas ministrijai izstrādāt un ekonomikas ministram līdz 2019.gada 1.jūlijam iesniegt noteiktā kārtībā Ministru kabinetā priekšlikumus normatīvo aktu grozījumiem, paredzot ražotājiem brīvprātīgu atteikšanos no elektroenerģijas obligātā iepirkuma vai garantētās maksas trīs gadu laikā, sākot ar gadu, kad veikts kopējo kapitālieguldījumu iekšējās peļņas normas aprēķins, ņemot vērā šī rīkojuma 11. punktā paredzētās izmaiņas.

18. Ekonomikas ministrijai sadarbībā ar Zemkopības ministriju un Vides aizsardzības un reģionālas attīstības ministriju izstrādāt un ekonomikas ministram līdz 2020. gada 1. septembrim iesniegt noteiktā kārtībā Ministru kabinetā priekšlikumus attiecībā uz biogāzes koģenerācijas staciju brīvprātīgu pāriešanu no elektroenerģijas obligātā iepirkuma uz biometāna ražošanu, pamatojoties uz Nacionālo enerģētikas un klimata plāna 2021. -2030. gadam mērķiem.

19. Atbalstīt Ekonomikas ministrijas priekšlikumu par Rīgas TEC-1 un TEC-2 jaudas maksas administrēšanas funkcijas nodošanu elektroenerģijas pārvades sistēmas operatoram ar 2020. gada 1. janvāri un uzdot Ekonomikas ministrijai līdz 2019.gada 1.jūlijam izstrādāt šī priekšlikuma ieviešanai nepieciešamos normatīvos aktus, sadarbībā ar Finanšu ministriju izvērtējot un mazinot risinājuma ietekmi uz vispārējās valdības sektoru.

20. Atbalstīt Ekonomikas ministrijas priekšlikumu, ka no 2022.gada 1.janvāra līdz atbalsta perioda beigām izmaksas, ko veido atbalsta maksājumi elektroenerģijas ražotājiem par dabasgāzes koģenerācijā saražoto elektroenerģiju, izņemot šā rīkojuma 19. punktā minētās sistēmiski nozīmīgās elektrostacijas, tiek segtas no valsts budžeta līdzekļiem. Jautājumu par nepieciešamo finansējumu izskatīt Ministru kabinetā likumprojekta „Par vidējā termiņa budžeta ietvaru 2020., 2021., un 2022. gadam” un likumprojekta „Par valsts budžetu 2022. gadam” sagatavošanas procesā.

21. Atbalstīt Ekonomikas ministrijas priekšlikumu elektroenerģijas obligātā iepirkuma valsts budžeta fiskālo risku ierobežošanai, nosakot, ka nolūkā fiksēt elektroenerģijas obligātā iepirkuma ietvaros iepirktās elektroenerģijas pārdošanas cenu, sākot ar 2020. gada 1. janvāri Enerģijas publiskais tirgotājs ir tiesīgs veikt fiksēto instrumentu izsoles Baltijas elektroenerģijas tirgū.

22. Atbalstīt Ekonomikas ministrijas priekšlikumu, ka sākot ar 2020. gada 1. janvāri izmaksas, ko veido maksājumi par koģenerācijas stacijās uzstādīto elektrisko jaudu, izņemot izmaksas, ko veido maksājumi par šī rīkojuma 19. punktā minētajās sistēmiski nozīmīgās elektrostacijās uzstādīto jaudu, sedz visi Latvijas elektroenerģijas galalietotāji proporcionāli savam elektroenerģijas patēriņam un uzdot Ekonomikas ministrijai līdz 2019. gada 1. jūlijam izstrādāt šī priekšlikuma ieviešanai nepieciešamos normatīvos aktus, vienlaikus par to informējot Eiropas Komisiju.

23. Vides aizsardzības un reģionālās attīstības ministrijai izstrādāt un vides aizsardzības un reģionālās attīstības ministram līdz 2019. gada 1. septembrim iesniegt noteiktā kārtībā Ministru kabinetā priekšlikumus attiecībā uz dabas resursu nodokļa pārskatīšanu mazajām hidroelektrostacijām, vienlaikus izvērtējot šī pasākuma atbilstību valsts atbalsta normām.

24. Vides aizsardzības un reģionālās attīstības ministrijai sadarbībā ar Ekonomikas ministriju Nacionālā enerģētikas un klimata plāna 2030. gadam ietvaros izvērtēt iespējamās izmaiņas teritorijas plānošanas, izmantošanas un apbūves nosacījumos nolūkā sekmēt tālāku atjaunojamās enerģijas attīstību Latvijā.

25. Ekonomikas ministrijai, pamatojoties uz Valsts pētījumu programmā “Enerģētika”  ietilpstošā elektroenerģijas pētniecības uzdevuma “Enerģētiskās nabadzības analīzes izklāsts” rezultātiem, līdz 2020.gada 1.decembrim izvērtēt nepieciešamību veikt izmaiņas aizsargātā lietotāja atbalsta modelī.

26. Ekonomikas ministrijai līdz 2019.gada 1.septembrim nodrošināt izvērtējuma veikšanu attiecībā uz elektroenerģijas obligātā iepirkuma un garantētās maksas par elektrostacijā uzstādīto jaudu pārtraukšanu dabasgāzes elektrostacijām ar uzstādīto elektrisko jaudu līdz 100 MW un priekšlikumu iesniegšanu Ministru kabinetā.

27. Ekonomikas ministrijai šī rīkojuma 14.punktā minētā uzdevuma izpildei līdz 2019. gada 31.decembrim nodrošināt izvērtējuma veikšanu attiecībā uz nosacījumiem pārejai no elektroenerģijas obligātā iepirkuma uz atbalstu virs elektroenerģijas vairumtirgus cenas.

Ministru prezidents Māris Kučinskis

Ministru prezidenta biedrs,
ekonomikas ministrs Arvils Ašeradens

Iesniedzējs:

Ministru prezidenta biedrs,
ekonomikas ministrs Arvils Ašeradens

Vīza:

Valsts sekretārs Ēriks Eglītis

1. Ņemot vērā saskaņošanas procesā saņemto Finanšu ministrijas iebildumu, šeit nav iekļauti Ministru kabineta 2018. gada 23. oktobra protokollēmuma Nr. 49, 47.§. iekļautie 9 198 720 EUR, par ko Finanšu ministrijai ir jāpalielina valsts budžeta dotācija OIK vajadzībām 2019. gadā. [↑](#footnote-ref-1)